ໄທຈັບ ຊາວອະເມຣິກັນເຊື້ອຊາດໄທ ໃນຂໍ້ຫາ ໝິ່ນປະໝາດກະສັດໄທ
ກົມ​ສືບສວນ​ພິ​ເສດ​ຂອງ​ໄທ ​ໄດ້​ຈັບ​ກຸມ​ນາຍກໍຣ໌ດອນ​ ​ເມື່ອ​ທ້າຍ​ເດືອນ​ພຶດສະພາ​​ ແລະ​ຕັ້ງ​ຂໍ້​ຫາ​ຜູ້ກ່ຽວ​ວ່າ​ ດູ​ໝິ່ນ​ພະມະຫາກະສັດ.
ຕໍາຫລວດໄທກ່າວວ່າ ຊາຍສັນຊາດອາເມຣິກັນເຊື້ອຊາດໄທຄົນນຶ່ງ ທີ່ຖືກຈັບກຸມໃນຂໍ້ຫາໝິ່ນປະໝາດພະມະຫາກະສັດໄທທາງອິນເທີເນັທ ເມື່ອສີ່ປີຜ່ານມາແລ້ວນັ້ນ ຈະຖືກດໍາເນີນຄະດີໃນຖານະເປັນຄົນສັນຊາດໄທ ເຖິງແມ່ນຜູ້ກ່ຽວໄດ້ອາໃສຢູ່ໃນສະຫະລັດອາເມຣິກາໃນເວລານັ້ນກໍຕາມ ພວກນັກເຄຶ່ອນໄຫວເພື່ອສິດທິກ່າວວ່າ ການຕັ້ງຂໍ້ຫາໃສ່ຜູ້ກ່ຽວຜ່ານລະບົບ ອິນ ເທີເນັດແລະວັນເວລາທີ່ລ່ວງເລີຍມາດົນແລ້ວນັ້ນ ສ້າງຄວາມເສຍຫາຍໃຫ້ແກ່ ພາບພົດຂອງ ປະເທດໄທ ແລະຈະສົ່ງຜົນກະທົບອັນໜ້າຢ້ານກົວຕໍ່ເສລີພາບຂອງການສະແດງຄວາມຄິດຄວາມເຫັນ ທອງປານມີລາຍລະອຽດມາສະເໜີທ່ານຈາກລາຍງານ ຂອງ Daniel Schearf ຜູ້ສື່ຂ່າວວີໂອເອທີ່ບາງກອກ ເມື່ອວັນສຸກທີ່ 3 ເດືອນນີ້ ກົມສືບສວນພິເສດຂອງໄທ ໄດ້ຢືນຢັນຕໍ່ວີໂອເອວ່າ ນາຍ ເລີພົງ ວິໄຊຄໍາມາດ ອາຍຸ 54 ປີ ທີ່ມີຊື່ອະເມຣິກັນວ່າ Joe Gordon ຈະຖືກດໍາເນີນ ຄະດີໃນຖານະເປັນຄົນສັນຊາດໄທ ເຖິງແມ່ນຜູ້ກ່ຽວຈະເປັນສັນຊາດອາເມຣິກັນຕາມກົດ ໝາຍແລ້ວ ກໍຕາມ ກົມສືບສວນພິເສດຂອງໄທ ຫລື DSI ໄດ້ຈັບກຸມນາຍກໍຣ໌ດອນ ເມື່ອທ້າຍເດືອນພຶດສະພາແລະຕັ້ງຂໍ້ຫາຜູ້ກ່ຽວວ່າ ດູໝິ່ນພະມະ ຫາກະສັດ ຊຶ່ງຖືວ່າເປັນຄວາມຜິດທີ່ມີສິດຖືກລົງໂທດຈໍາຄຸກໄດ້ດົນເຖິງ 15 ປີ ຕໍາຫລວດໄທກ່າວວ່າ ນາຍກໍຣ໌ດອນຖືກຂໍ້ຫາຫລາຍຢ່າງດ້ວຍກັນ ໂຮມທັງການເອົາປື້ມ ເລຶ່ອງ” ທີ່ຖືກຫ້າມຂາຍໃນປະເທດໄທນັ້ນ ໄປລິງຄ໌ໃສ່ໜ້າເວັບໄຊ້ທ໌ນຶ່ງໃນປີ 2007 ລາຍງານຕ່າງໆໃນເບຶ້ອງຕົ້ນ ເວົ້າວ່າ ໃນເວລານັ້ນ ນາຍກໍຣ໌ດອນ ອາໃສຢູ່ໃນສະຫະລັດ ແລະຜູ້ກ່ຽວໄດ້ຍ້າຍກັບຄືນໄປຢູ່ໃນໄທເມື່ອປະມານ ນຶ່ງປີຜ່ານມາ ຫລັງຈາກໜີອອກຈາກໄທໄປໄດ້ 30 ປີ ເອກອະທິບໍດີກົມສືບສວນ ພິເສດ ຢະນະພອນ ຢັ້ງຢືນ ໄດ້ໂຕ້ແຍ້ງລາຍງານເຫລົ່ານັ້ນ ໂດຍກ່າວວ່າ ນາຍກໍຣ໌ດອນ ໄດ້ມາອາໃສຢູ່ໃນປະເທດໄທ ໄດ້ 3 ປີແລ້ວ ແຕ່ປະຕິເສດທີ່ ຈະກ່າວວ່າ ຜູ້ກ່ຽວໄດ້ກະທໍາ ຄວາມຜິດທີ່ຖືກກ່າວຫານັ້ນ ຢູ່ໃນດິນໄທ ຊຶ່ງທ່ານກ່າວຕໍ່ໄປ ວ່າ ເລຶ່ອງທີ່ວ່ານາຍກໍຣ໌ດອນ ຈະອາໃສຢູ່ໃນປະເທດໃດນັ້ນ ມັນບໍ່ກ່ຽວກັນເລີຍ ທ່ານເອກ ອະທິບໍດີ ຢະນະພອນ ກ່າວວ່າ: ເອກອະທິບໍດີ ຢະນະພອນ ກ່າວວ່າ ທໍາອິດນາຍກໍຣ໌ດອນໄດ້ຍອມຮັບການກໍ່ອາຊະຍາກໍາ ທີ່ຖືກກ່າວຫານັ້ນ ຢູ່ໃນເທບວີດີໂອ ແຕ່ຕໍ່ມາຜູ້ກ່ຽວໄດ້ປິ້ນຄວາມ ບໍ່ເປັນທີ່ແຈ້ງຂາວວ່າ ເປັນຫຍັງພວກເຈົ້າໜ້າທີ່ໄທຈຶ່ງທໍາການຈັບກຸມນາຍກໍຣ໌ດອນໃນເວລານີ້ ແຕ່ພວກກຸ່ມເຄຶ່ອນໄຫວເພື່ອສິດທິກ່າວວ່າ ໄທໄດ້ນໍາໃຊ້ກົດໝາຍຫ້າມການດູໝິ່ນພະມະ ຫາກະສັດນັ້ນ ຫລາຍເພີ່ມຂື້ນນັບມື້ ເພື່ອປິດປາກພວກຝ່າຍຄ້ານ ທ່ານ Benjamin Zawacki ຜູ້ຄົ້ນຄວ້າພາກພື້ນເອເຊຍ ປະຈໍາອົງການນິລະໂທດກໍາສາ ກົນ ກ່າວວ່າ ກົມສອບສວນພິເສດໄທ ຫລື DSI ແມ່ນກໍາລັງນໍາໃຊ້ກົດໝາຍນີ້ຢ່າງກວມ ກວ້າງ ແລະການຈັບກຸມນາຍກໍຣ໌ດອນກໍເປັນອີກບາດກ້າວນຶ່ງ ໃນການກວາດລ້າງປາບ ປາມ ທີ່ໄດ້ບີບຮັດເສລີພາບໃນການສະແດງຄວາມຄິດຄວາມເຫັນ ໃນປະເທດໄທ ທ່ານ Zawacki ກ່າວວ່າ: ທ່ານ Zawacki ກ່າວຕໍ່ໄປວ່າ ຖ້າຫາກວ່ານາຍກໍຣ໌ດອນຖືກຕັດສິນວ່າ ກະທໍາຜິດແທ້ແລະ ຖືກຈໍາຄຸກ ຜູ້ກ່ຽວກໍຈະຖືກຈັດວ່າເປັນນັກໂທດການເມືອງ ເອກອະທິບໍດີຢະນະພອນ ແຫ່ງກົມສືບສວນພິເສດກ່າວວ່າ ນາຍກໍຣ໌ດອນໄດ້ຂຽນຂໍ້ຄວາມ ລົງໃນເວບໄຊ້ຂອງກຸ່ມທີ່ຕໍ່ຕ້ານລັດຖະບານໄທ ກໍຄືກຸ່ມ ນ ປ ຊ ສະຫະລັດ ທີ່ສະໜັບສະ ໜຸນການປະທ້ວງຄັ້ງໃຫຍ່ຂອງຊາວໄທຕາມຖະນົນຫົນຫລາຍໆບັ້ນໃນນະຄອນຫລວງບາງ ກອກເມື່ອປີຜ່ານມາ ແຕ່ແນວໃດກໍຕາມ ທ່ານຢະນະພອນກ່າວວ່າການຈັບກຸມນາຍກໍຣ໌ດອນ ບໍ່ໄດ້ກ່ຽວກັບການເມືອງ ໃນເດືອນມີນາຜ່ານມາ ແກນນໍາກຸ່ມ ນ ປ ຊ ແລະຜູ້ຈັດຕັ້ງ ນ ປ ຊ ສະຫະລັດ ນາຍທັນ ທະວຸດ ທະວີວະໂຣດົມກຸນ ຖືກຕັດສິນຈໍາຄຸກ 13 ປີ ໃນຂໍ້ຫາດູໝິ່ນພະມະຫາກະສັດແລະ ກໍ່ອາຊະຍາກໍາທາງຄອມພິວເຕີ ທ່ານ David Streckfuss ເປັນນັກວິຊາການຄົນນຶ່ງທີ່ກໍາລັງສຶກສາວັທະນະທໍາການເມືອງ ໄທແລະໄດ້ຂຽນເລຶ່ອງກ່ຽວກັບການດູໝິ່ນພະມະຫາກະສັດ ລາວກ່າວວ່າ ກ່ອນໜ້າການລັດຖະປະຫານເມື່ອປີ 2006 ນັ້ນ ມີບໍ່ເທົ່າໃດຄົນທີ່ຖືກດໍາເນີນຄະດີໃນແຕ່ລະປີ ແຕ່ຈາກປີ 2006 ຫາ ປີ 2009 ນັ້ນ ປາກົດວ່າມີຜູ້ຖືກດໍາເນີນຄະດີຫລາຍເກືອບເຖິງ 400 ຄົນ ທ່ານ Streckfuss ກ່າວວ່າ: ລັດຖະປະຫານ ປີ 2006 ໄດ້ໂຄ່ນລົ້ມນາຍົກລັດຖະມົນຕີທັກສິນ ຊິນນະວັດ ພວກຝ່າຍ ຄ້ານທ່ານທັກສິນກ່າວຫາວ່າ ທ່ານຍັງມີຄວາມຄິດຕໍ່ຕ້ານກະສັດຢູ່ ແຕ່ທ່ານທັກສິນປະຕິ ເສດຂໍ້ກ່າວຫາດັ່ງກ່າວ ທ່ານ Streckfuss ກ່າວຕໍ່ໄປວ່າ ຢ່າງໜ້ອຍໄດ້ມີຄະດີນຶ່ງທີ່ຄ້າຍຄືກັນກັບຄະດີຂອງນາຍ ກໍຣ໌ດອນ ຊຶ່ງທ່ານເລົ່າຕໍ່ໄປວ່າ ເມື່ອບໍ່ເທົ່າໃດປີຜ່ານມາ ພວກເຈົ້າໜ້າທີ່ໄທໄດ້ບອກຄົນສັນ ຊາດອະເມຣິກັນເຊື້ອສາຍໄທຄົນນຶ່ງວ່າ ຂໍ້ຄວາມທີ່ລາວຂຽນລົງໃນເວບໄຊ້ຂອງລາວນັ້ນ ແມ່ນຖືວ່າເປັນການກະທໍາຜິດກົດໝາຍໄທ ແລະກໍໄດ້ຖືກຕຸກເຕືອນຜູ້ກ່ຽວວ່າ ຢ່າກັບໄປ ເມືອງໄທອີກ ຖ້າບໍ່ດັ່ງນັ້ນຈະຖືກຈັບກຸມ ໂຄສົກສະຖານທູດສະຫະລັດໃນບາງກອກກ່າວວ່າ ພວກເຈົ້າໜ້າທີ່ກົງສຸນສະຫະລັດໄດ້ໄປ ຢ້ຽມຢາມນາຍກໍຣ໌ດອນເປັນປະຈໍາ ແລະພ້ອມດຽວກັນ ກໍຮຽກຮ້ອງໃຫ້ພວກເຈົ້າໜ້າທີ່ໄທ ຈົ່ງເຄົາລົບນັບຖືເສລີພາບໃນການສະແດງຄວາມຄິດຄວາມເຫັນ